ZAPISNIK
18. sjednice Vijeća Mjesnog odbora „Kralj Zvonimir“

održane u utorak, 22. studenog 2022. u prostorijama Mjesnog odbora, Ulica kralja Zvonimira 48 s početkom u 17,00 sati

Prisutni članovi Vijeća Mjesnog odbora „Kralj Zvonimir“: Sven Gale, Marija Krnić, Neven Saks, Tomislav Jurkić i Vesna Henigman
Ostali prisutni: Nedjeljko Tudja, p.o. za predstavnike suvlasnika zgrada u Ulici Frana Vrbanića, kućni brojevi 52,54,56,58 i 37
Predsjednica Marija Krnić konstatira da je na sjednici prisutno 5 članova Vijeća, čime su stečeni uvjeti za raspravu i pravovaljano odlučivanje. 
Zapisnik 17. sjednice daje se na raspravu te se jednoglasno prihvaća. 
U nastavku sjednice Marija Krnić predlaže da 1. točka Dnevnog reda bude Zahtjev za postavljanje podzemnih spremnika za sakupljanje otpada stanara Ulice Frana Vrbanića što članovi vijeća jednoglasno prihvaćaju te donose sljedeći:
DNEVNI RED
1. Inicijativa za postavljanje podzemnih spremnika za sakupljanje otpada stanara Ulice Frana Vrbanića, kućni brojevi 52,54,56,58 i 37
2. Plan malih komunalnih akcija u 2023.god
3. Plan komunalnih aktivnosti –PKA
4. Asfalterski program 
5. Komunalni problemi 
6. Molba stanara  Ulice Ljudevita Posavskog
7. Pitanja i prijedlozi

Ad 1. Inicijativa za postavljanje podzemnih spremnika za sakupljanje otpada stanara Ulice Frana Vrbanića, kućni brojevi 52,54,56,58 i 37

Vlasnici nekretnina unutar stambenih objekata u ulici Frana Vrbanića, kućni brojevi 52, 54, 56, 58 i 37 sporazumno su pokrenuli inicijativu za postavljanje zajedničkog podzemnog spremnika za prikupljanje komunalnog otpada na k.č.7527 na platou zgrade Frana Vrbanića 37, katastarske općine Centar, Gradske četvrti Donji Grad, sukladno odredbi članka 8. Odluke o javnoj usluzi sakupljanja komunalnog otpada obzirom da za to postoje prostorni i tehnički uvjeti.
Nedjeljko Tudja moli prisutne članove Vijeća da podrže ovaj prijedlog i donesu zaključak da su suglasni s postavljanjem predmetnih spremnika.
Tomislav Jurkić spominje da bi se postavljanje podzemnih spremnika trebalo omogućiti i stanarima susjednih ulica po sličnom modelu.
Marija Krnić podsjeća da je Vijeće u srpnju donijelo odluku o postavljanju podzemnih spremnika za prikupljanje komunalnog otpada i na spomenutom području unatoč što je Odlukom Gradske skupštine iz lipnja ovo područje izostavljeno. Isti stav ponovili smo nekoliko puta kroz zapisnike i uz te argumente stojimo. Zahtjev smo dali za cijeli Mjesni odbor ali on nije prihvaćen. Smatra da nema smisla djelovati parcijalno i izdvojiti samo jedan dio Mjesnog odbora te da osobno ovu inicijativu ne bi podržala. 
Neven Saks smatra da Mjesni odbor treba zastupati interese građana a ne vladajuće strukture. Mjesni odbor mora stati iza inicijative građana i podržati ih.
Tomislav Jurkić pita kako se postupalo po našem Zaključku iz srpnja.
Krnić odgovara da nije uvršten u dnevni red sjednice Vijeća gradske četvrti uz argument da je protivan prethodno donesenoj Odluci. 

Marija Krnić stavlja na glasanje Inicijativu stanara ulice Frana Vrbanića, kućni brojevi 52, 54, 56, 58 i 37 za postavljanje zajedničkog podzemnog spremnika za prikupljanje komunalnog otpada na k.č.7527 na platou zgrade Frana Vrbanića 37, katastarske općine Centar, Gradske četvrti Donji Grad.
Sa četiri glasa za i jednim protiv (Marija Krnić) članovi Mjesnog odbora podržali su predmetnu inicijativu građana. 

Vijeće Mjesnog odbora većinom glasova donosi sljedeći


Z A K L J U Č A K
o postavljanje podzemnih spremnika za skupljanje otpada za stanare Ulica Frana Vrbanića broj 52, 54, 56, 58 i 37


1. Vijeće Mjesnog odbora „Kralj Zvonimir“ traži na inicijativu građana postavljanje podzemnih spremnika za otpad  na k.č. 7527, katastarske općine Centar, na platou zgrade Frana Vrbanića 37.

2. Ovaj se zaključak dostavlja Vijeću Gradske četvrti Donji grad.



U nastavku rasprave Vesna Henigman predložila je da se, potaknuti razmatranom inicijativom građana i najavama slijedećih koje su u pripremi, Vijeću Gradske četvrti Donji Grad ponovno uputi zahtjev za razmatranjem mogućnost postavljanja podzemnih spremnika na području tri izostavljena mjesna odbora. 

Nakon rasprave članovi Vijeća s četiri glasa za i jednim suzdržanim (Marija Krnić) donose 
sljedeći

Z A K L J U Č A K
o postavljanju podzemnih spremnika na području izostavljenih podzemnih spremnika


1. Vijeće Mjesnog odbora „Kralj Zvonimir“ ponavlja zahtjev za razmatranje mogućnosti postavljanja podzemnih spremnika na području tri izostavljena mjesna odbora.

2. Ovaj se zaključak dostavlja Vijeću Gradske četvrti Donji grad.

Ad 2. Plan malih komunalnih akcija u 2023. godini

Marija Krnić izvijestila je članove vijeća da je Gradski zavod za zaštitu spomenika dao odgovor na naš prijedlog da se postave klupice i stol u Vrbanićevoj ulici. Prihvaćen je prijedlog postavljanja dvije klupice u Vrbanićevoj ulici ali bez postavljanja stola.
Tomislav Jurkić zatražio je da članovi Vijeća dobiju sve materijale koji su adresirani na Mjesni odbor kako bi se na sjednicama moglo konstruktivnije raspravljati.
Ad 3. Plan komunalnih aktivnosti –PKA 

Predsjednica Krnić izvještava o onome što je do sada provedeno iz Plana komunalnih aktivnosti za 2022. 

Ad 4. Asfalterski program 

Krnić predlaže da u asfalterski program kao prioritet uvrsti rješavanje problema na križanju Zvonimirove i Tuškanove ulice nakon što Vodoopskrba i odvodnja pregleda teren i ustanovi razlog zadržavanja vode. 
Vijeće jednoglasno donosi sljedeći

ZAKLJUČAK
Kojim se u asfalterski program križanju Zvonimirove i Tuškanove ulice


Ad 5. Komunalni problemi 

Predsjednica Krnić objasnila da je u komunikaciji s voditeljem komunalnih redara za područje našeg mjesnog odbora te da će uskoro s njima ići u obilazak s naglaskom na problematične točke na području mjesnog odbora na koje treba posebno obratiti pažnju.

Ad 6. Molba stanara  Ulice Ljudevita Posavskog 

Stanari Ulice Ljudevita Posavskog traže od Mjesnog odbora preraspodjelu parkirališnih mjesta ispred kućnih brojeva 16 i 18 na način da se skrate kako bi se mogao postaviti spremnik za otpad koji neće zaklanjati ni jedan suterenski stan a kako bi se zadržala parkirališna mjesta. Krnić misli da možemo podržati ovu građansku inicijativu jer je to za njih jedina opcija.

Članovi Vijeća mjesnog odbora jednoglasno podržavaju ovu građansku inicijativu i donose 
sljedeći

Z A K L J U Č A K
o reviziji parkirališnih mjesta u  Ulici Ljudevita Posavskog kućni broj 16-18

1. Vijeće Mjesnog odbora „Kralj Zvonimir“ traži  od Gradskog ureda za obnovu, izgradnju, prostorno uređenje, graditeljstvo, komunalne poslove i promet da napravi reviziju parkirališnih mjesta  u  Ulici Ljudevita Posavskog  kućni broj  16-18.

2. Ovaj se zaključak dostavlja Vijeću Gradske četvrti Donji grad.
Ad 7. Pitanja i prijedlozi

Marija Krnić i Neven Saks dogovorili su zajednički obilazak povlaštenih parkirališta koja je nekada koristio Fakultet za politologiju koji se u svoje prostore neće vratiti sljedećih nekoliko godina.
Nakon rasprave članovi Vijeća jednoglasno donose 

Z A K L J U Č A K
o revidiranju povlaštenih parkirališnih mjesta koja su trenutno dodijeljena Fakultetu političkih znanosti



1. Vijeće Mjesnog odbora „Kralj Zvonimir“ traži revidiranje povlaštenih parkirališnih mjesta koju su trenutno dodijeljena Fakultetu političkih znanosti, a koja se zbog obnove fakulteta neće koristiti nekoliko godina.

2. Ovaj se zaključak dostavlja Vijeću Gradske četvrti Donji grad



[bookmark: _heading=h.gjdgxs]Sjednica je završila u 18:30 sati.
Zapisnik vodila Vesna Henigman 

Zagreb, 22. prosinca 2022.

